***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Петър Благоев Павлевичин, ученик от XII б клас

1. Тема:

Разработване на Сайт за електронна търговия с компютри и компютърни компоненти, фокусиран най-вече върху вграден конфигуратор - приложение за съставяне на компютърна конфигурация от наличните компоненти.

1. Входни данни:

Фирмата „PIT Computers“ е специализирана в областта на търговията с компютри и компютърни компоненти. Тя иска да реализира свoй собствен електронен магазин с добавен специален модул, даващ на клиенти възможност сами да конфигурират желаната от тях компютърна система.

1. Изисквания за разработката на дипломния проект:

Дипломният проект е теоретико-практическа разработка на темата, възложена с настоящото индивидуално задание на основание заповеди №-08-139/08.01.2023г. и №-08-143/08.01.2023г. на директора на ПГЕЕ, гр. Банско. В съответствие с чл. 1 ал. 5 от Наредба №1 от 19.02.2020г. за организацията и провеждането на изпитите за придобиване на професионална квалификация, разработката трябва да се състои от две части - теоретична част и практическа част.

* 1. Изисквания и указания за изпълнение на практическата част:

Практическата част от разработката на дипломния проект трябва да представлява минимален вариант на класически сайт за електронна търговия. Проектът трябва да има два раздела: Клиентски и Административен панел.

Уебсайтът трябва да показва наличните продукти и да има система за колички. Клиентите могат да добавят артикули в количката си. Да се предвиди тестов(фиктивен) формуляр за плащане. Към характеристиките на всеки артикул трябва да има и информация за съвместимост с други артикули, както и подходящ потребителски интерфейс за подбор на набори от съвместими продукти – „конфигуратор“.

Системата трябва да може да се управлява от администратор, който наблюдава, редактира или добавя клиенти, поръчки и артикули и друга подходяща информация.

Дизайнът на сайта трябва да е адаптивен и да изглежда еднакво добре на различни устройства.

Сайтът трябва да е достъпен за демонстриране на локален(тестов) уеб сървър.

* 1. Изисквания и указания за изпълнение на теоретичната част:

Теоретичната част на дипломния проект трябва да представлява писмена работа, която се от следните структурни единици - титулна страница, съдържание, увод (въведение), основна част, заключение, списък на използваната литература и приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения като се цитират съответните литературни източници. Съдържа описание и аргументация на избора на технологии, алгоритми и програмни решения за конкретната разработка. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в съдържателната част на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Писмената разработка на дипломния проект трябва да е с обем не по-малко от 30 страници формат: А4 с брой на редовете в 1 стр. 30, брой на знаците – не по-малко от 60 знака в ред при общ брой на знаците в 1 стр. 1800 – 2000 знака и шрифт Times New Roman 12.

1. График за изпълнение:
   1. Дата на възлагане на дипломния проект:

19.01.2023 г.

* 1. Дата, място и час за консултации:

06.02.2024 г. 12.30 часа, кабинет 17

28.02.2024 г. 12.30 часа, кабинет 17

20.03.2024 г. 12.30 часа, кабинет 17

12.04.2024 г. 12.30 часа, кабинет 17

* 1. Краен срок за предаване на дипломния проект:

26.04.2023 г.

***Ученик****: ……………………… ......................*

*/* Петър Павлевичин */*

***Ръководител-консултант****: ......................*

*/инж. Георги Бориков/* ***Директор****: ………. .......................................*

/инж. Сашка Тодорова/