***ЗАДАНИЕ ЗА ДИПЛОМЕН ПРОЕКТ***

***ДЪРЖАВЕН ИЗПИТ ЗА ПРИДОБИВАНЕ НА ТРЕТА СТЕПЕН НА ПРОФЕСИОНАЛНА КВАЛИФИКАЦИЯ – ЧАСТ ПО ТЕОРИЯ НА ПРОФЕСИЯТА***

***по професия код 481030 „Приложен програмист“***

***специалност код код 4810301 „Приоложно програмиране“***

на Иван Тодоров Сугарев, ученик от XII б клас

1. Тема:

Разработка на Система за резервации на автобусни билети през интернет. Пътниците могат да проверяват разписанията на автобусите, да научат повече за автобусите и да запитват за места в автобуса.

1. Входни данни:

Една фирма за автобусни превози иска да създаде онлайн система за резервация на автобусни билети през интернет. Тя трябва да предоставя информация за поддържаните автобусни линии и да позволява на потребителите онлайн да резервират билети за тях.

1. Изисквания за разработката на дипломния проект:

Дипломният проект е теоретико-практическа разработка на темата, възложена с настоящото индивидуално задание на основание заповеди №-08-139/08.01.2023г. и №-08-143/08.01.2023г. на директора на ПГЕЕ, гр. Банско. В съответствие с чл. 1 ал. 5 от Наредба №1 от 19.02.2020г. за организацията и провеждането на изпитите за придобиване на професионална квалификация, разработката трябва да се състои от две части - теоретична част и практическа част.

* 1. Изисквания и указания за изпълнение на практическата част:

Практическата част от разработката на дипломния проект трябва да представлява уеб-базирано приложение, което реализира следната функционалност: панел „Касиер“, добавяне на линия, разписание, подробности за резервация, промяна на цените на билетите, създаване на резервация с възможност за избор на място в автобуса.

Приложението трябва да може да се администрира с помощта на администраторско меню (мениджърски панел), което да позволи добавяне, редактиране или премахване на линии и рейсове и определяне (задаване) на цени на билетите.

Дизайнът на приложението трябва да е адаптивен и да изглежда еднакво добре на различни устройства.

Приложението трябва да е достъпно за демонстриране на локален(тестов) уеб сървър.

* 1. Изисквания и указания за изпълнение на теоретичната част:

Теоретичната част на дипломния проект трябва да представлява писмена работа, която се от следните структурни единици - титулна страница, съдържание, увод (въведение), основна част, заключение, списък на използваната литература и приложения.

Титулната страница съдържа наименование на училището, населено място, тема на дипломния проект, трите имена на ученика, професия и специалност, име и фамилия на ръководителя/консултанта.

Уводът (въведение) съдържа кратко описание на основните цели и резултати.

Основна част – формулира се целта на дипломния проект и задачите, които трябва да бъдат решени, за да се постигне тази цел. Съдържа описание и анализ на известните решения като се цитират съответните литературни източници. Съдържа описание и аргументация на избора на технологии, алгоритми и програмни решения за конкретната разработка. Съдържа приносите на дипломния проект, които трябва да бъдат така формулирани, че да се вижда кои от поставените задачи са успешно решени.

Заключението съдържа изводи и предложения за доразвиване на проекта и възможностите за неговото приложение.

Списъкът с използваната литература включва цитираната и използвана в съдържателната част на дипломния проект литература. Започва на отделна страница от основния текст. При имената на авторите първо се изписва фамилията. Всички описания в списъка с използваните източници трябва да са подредени по азбучен ред според фамилията на първия автор на всяка публикация.

Приложенията съдържат документация, която не е намерила място в текста поради ограниченията в обема й или за по-добра прегледност подредба. В текста трябва да има препратка към всички приложения.

Писмената разработка на дипломния проект трябва да е с обем не по-малко от 30 страници формат: А4 с брой на редовете в 1 стр. 30, брой на знаците – не по-малко от 60 знака в ред при общ брой на знаците в 1 стр. 1800 – 2000 знака и шрифт Times New Roman 12.

1. График за изпълнение:
   1. Дата на възлагане на дипломния проект:

19.01.2023 г.

* 1. Дата, място и час за консултации:

26.01.2024 г. 12.30 часа, кабинет 17

20.02.2024 г. 12.30 часа, кабинет 17

14.03.2024 г. 12.30 часа, кабинет 17

03.04.2024 г. 12.30 часа, кабинет 17

* 1. Краен срок за предаване на дипломния проект:

26.04.2023 г.

***Ученик****: …………………………......................*

*/* Иван Сугарев */*

***Ръководител-консултант****: ......................*

*/инж. Георги Бориков/* ***Директор****: ………. .......................................*

/инж. Сашка Тодорова/